CELEX: 32011D0132
Language: sl
Date: 2011-02-28 00:00:00
Title: 2011/132/EU: Sklep Komisije z dne 28. februarja 2011 o finančnem prispevku Unije za program nadzora organizmov, škodljivih za rastline in rastlinske proizvode, v francoskih čezmorskih departmajih za leto 2011 (notificirano pod dokumentarno številko C(2011) 1100)

1.3.2011   
            
            
               SL
            
            
               Uradni list Evropske unije
            
            
               L 56/17
            
         SKLEP KOMISIJE
   z dne 28. februarja 2011
   o finančnem prispevku Unije za program nadzora organizmov, škodljivih za rastline in rastlinske proizvode, v francoskih čezmorskih departmajih za leto 2011
   (notificirano pod dokumentarno številko C(2011) 1100)
   (Besedilo v francoskem jeziku je edino verodostojno)
   (2011/132/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 247/2006 z dne 30. januarja 2006 o posebnih ukrepih za kmetijstvo v najbolj oddaljenih regijah Unije (1) in zlasti prvega stavka prvega pododstavka člena 17(3) Uredbe,
   ob upoštevanju naslednjega:
   
               (1)
            
            
               Pristojni organi Francije so Komisiji predložili program ukrepov zdravstvenega varstva rastlin v francoskih čezmorskih departmajih za leto 2011. V navedenem programu so zaradi možnega finančnega prispevka Unije navedeni predvideni cilji, pričakovani rezultati, načrtovani ukrepi, trajanje programov ter stroški programov. Ukrepi iz navedenega programa izpolnjujejo zahteve Odločbe Komisije 2007/609/ES z dne 10. septembra 2007 o opredelitvi ukrepov, upravičenih do financiranja Skupnosti v programih za nadzor organizmov, škodljivih za rastline in rastlinske proizvode, v francoskih prekomorskih departmajih, na Azorih in Madeiri (2).
            
         
               (2)
            
            
               Komisija zato meni, da navedeni program izpolnjuje zahteve iz člena 17(1) Uredbe (ES) št. 247/2006.
            
         
               (3)
            
            
               V skladu s členom 17(3) Uredbe (ES) št. 247/2006 je treba določiti ustrezni najvišji finančni prispevek Unije, plačilo pa je treba izvršiti na podlagi dokumentacije, ki jo predloži Francija.
            
         
               (4)
            
            
               V skladu s členom 3(2)(a) Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (3) se finančni prispevki Unije za ukrepe zdravstvenega varstva rastlin financirajo iz Evropskega kmetijskega jamstvenega sklada. Za finančni nadzor navedenih ukrepov se uporabljajo členi 9, 36 in 37 navedene uredbe.
            
         
               (5)
            
            
               V skladu s členom 75 Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4), in členom 90(1) Uredbe Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (5), mora institucija ali organi, na katere je ta institucija prenesla pooblastila, za prevzem obveznosti za izdatke v breme proračuna Unije pred odobritvijo izdatkov sprejeti sklep o financiranju, ki določi bistvene sestavine ukrepa, ki zahteva izdatke.
            
         
               (6)
            
            
               Program, ki so ga predložili pristojni organi Francije, in predvideni ukrepi veljajo za leto 2011. Ta sklep, ki omogoča ustrezno financiranje in izvrševanje teh ukrepov, se mora zato uporabljati od začetka navedenega koledarskega leta.
            
         
               (7)
            
            
               Ta sklep je sklep o financiranju za odhodek iz zahtevka za sofinanciranje, kot je določeno v programu, ki ga je predložila Francija.
            
         
               (8)
            
            
               Ukrepi, predvideni s tem sklepom, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJI SKLEP:
   Člen 1
   Odobri se finančni prispevek Unije za Francijo za leto 2011 za uradni program nadzora organizmov, škodljivih za rastline in rastlinske proizvode, v francoskih čezmorskih departmajih, kot je določeno v delu A Priloge.
   Prispevek se omeji na največ 60 % skupnih upravičenih izdatkov, pri čemer je največji znesek 165 000 EUR (brez DDV), kot je opredeljeno v delu B Priloge.
   Člen 2
   1.   V 60 dneh po prejemu zahtevka za plačilo, ki ga predloži Francija, se izplača predplačilo v višini 100 000 EUR.
   2.   Preostali znesek finančnega prispevka Unije se izplača pod pogojem, da se Komisiji najpozneje do 15. marca 2012 predloži končno poročilo o izvajanju programa v elektronski obliki.
   Navedeno poročilo vsebujejo vsaj:
   
               (a)
            
            
               jedrnato tehnično oceno celotnega programa, vključno s stopnjo uresničitve fizičnih in kakovostnih ciljev ter doseženega napredka, in oceno takojšnjega fitosanitarnega in gospodarskega učinka, in
            
         
               (b)
            
            
               finančno poročilo o stroških z navedbo dejanskih izdatkov, razčlenjenih po podprogramih in ukrepih.
            
         3.   V zvezi z okvirno razčlenitvijo proračuna iz dela B Priloge lahko Francija do 15 % finančnega prispevka Unije za podprogram prerazporedi med različnimi ukrepi istega podprograma, če skupni znesek upravičenih stroškov, načrtovanih v programu, ni presežen in glavni cilji programa zaradi tega niso ogroženi.
   Francija o kakršnih koli prerazporeditvah obvesti Komisijo.
   Člen 3
   Ta sklep se uporablja od 1. januarja 2011.
   Člen 4
   Ta sklep je naslovljen na Francosko republiko.
   
      V Bruslju, 28. februarja 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 42, 14.2.2006, str. 1.
   
      (2)  UL L 242, 15.9.2007, str. 20.
   
      (3)  UL L 209, 11.8.2005, str. 1.
   
      (4)  UL L 248, 16.9.2002, str. 1.
   
      (5)  UL L 357, 31.12.2002, str. 1.
   
      PRILOGA
      
         PROGRAM IN OKVIRNA RAZČLENITEV PRORAČUNA ZA LETO 2011
      
      DEL A
      
         Program
      
      Program sestavljajo trije podprogrami:
      
                  1.
               
               
                  podprogram inter-DOM:
                  (a)   ukrep 1.1: razvoj metod za odkrivanje škodljivih organizmov na podlagi kvantitativne verižne reakcije s polimerazo (PCR);
                  (b)   ukrep 1.2: fitosanitarna raziskava in pregled pridelave agrumov;
               
            
                  2.
               
               
                  podprogram za departma Martinik:
                  ukrep 2: fitosanitarni pregledi in usposabljanje drevesničarjev (pridelava cvetja);
               
            
                  3.
               
               
                  podprogram za departma Guadeloupe:
                  (a)   ukrep 3.1: upravljanje mreže pregledov za sadne mušice;
                  (b)   ukrep 3.2: obvladovanje tveganja vnosa škodljivih organizmov s turistično dejavnostjo.
               
            DEL B
      
         Okvirna razčlenitev proračuna z navedbo različnih pričakovanih rezultatov
      
      
                  (v EUR)
               
            
                  Podprogrami
               
               
                  Pričakovani rezultati
                  (S: opravljanje storitev, R: raziskave ali študije)
               
               
                  Upravičeni izdatki
               
               
                  Nacionalni finančni prispevek
               
               
                  Največji finančni prispevek unije
               
            
                  
                     Podprogram inter-dom
                  
               
            
                  Ukrep 1.1
               
               
                  Metoda kvantitativne PCR (R)
               
               
                  120 000
               
               
                  48 000
               
               
                  72 000
               
            
                  Ukrep 1.2
               
               
                  Raziskava bolezni agrumov (R) in pregled fitosanitarnega statusa pridelave agrumov (S)
               
               
                  35 000
               
               
                  14 000
               
               
                  21 000
               
            
                  Vmesni seštevek
               
               
                  155 000
               
               
                  62 000
               
               
                  93 000
               
            
                  
                     Martinik
                  
               
            
                  Ukrep 2
               
               
                  Fitosanitarni pregledi in usposabljanje drevesničarjev (s)
               
               
                  93 300
               
               
                  37 320
               
               
                  55 980
               
            
                  Vmesni seštevek
               
               
                  93 300
               
               
                  37 320
               
               
                  55 980
               
            
                  
                     Guadaloupe
                  
               
            
                  Ukrep 3.1
               
               
                  Upravljanje mreže pregledov za sadne mušice (s)
               
               
                  14 200
               
               
                  5 680
               
               
                  8 520
               
            
                  Ukrep 3.2
               
               
                  Obveščanje javnosti o tveganjih vnosa škodljivih organizmov (s)
               
               
                  12 500
               
               
                  5 000
               
               
                  7 500
               
            
                  Vmesni seštevek
               
               
                  26 700
               
               
                  10 680
               
               
                  16 020
               
            
                  Skupaj
               
               
                  275 000
               
               
                  110 000
               
               
                  165 000